Ayiti: Konseye Prezidan Martelly, Damian Merlo, Deklare Se Dyalòg K ap Rezoud Kriz Politik la
Misye Merlo fè deklarasyon sa a nan yon entèvyou li bay Jacques Jn-Baptiste sou sante prezidan an, pwogram li ak Afè depite Bélizaire a
Prezidan ayisyen an, Michel Joseph Martelly, opere vandredi pase nan zepòl pou yon pwoblèm ki t ap fatige l depi kèk tan. Entèvansyon sa a rive nan moman administrasyon li an ap fè fas ak yon kriz ki mete bab-pou-bab branch lejislatif la ak branch ekzekitif la pa branch jistis la entèpoze. Damian Merlo, se yon non e yon pèsonalite petèt nou pa tande souvan sou lèzond ni nan milye ayisyen yo nan peyi Dayiti ni nan dyaspora a. Poutan, misye Merlo, se youn nan vwa ki genyen zòrèy prezidan an, Michel Martelly. Nan milye enfòme yo, li pase pou atizan viktwa kandida Pati Repons Peyizan an nan eleksyon prezidansyèl e lejislatif ane sa a. Kounye a, li se Gwo konsye Prezidan Martelly. E se pou tit sa a ak wòl li, Lavwadlamerik te fè yon chita-koze avè l sou vwayaj-sante misye Martelly ap fè depi semèn pase nan Eta Florid la e, natirèlman, sou lòt pwen k ap domine aktyalite a nan peyi Dayiti. Selon misye Merlo, misye Martelly pòte li byen. Li pap soufri ak okenn maladi. Li senpleman t al sibi yon ti operasyon nan zèpòl. “" Misye Merlo anonse prezidan Michel Martelly konte al patisipe nan yon sware pou l kolekte fon lajan pou pwogram edikasyon li an—yon pwogram ki nan tèt ajenda lidè ayisyen an e ki reprezante, selon li, pi gwo reyalizasyon 5 premye mwa gouvènman li a. "". Sepandan, misye Martelly ap finanse pwogram sa a gras yon prelevman $0.50 frè sou apèl telefonik ayisyen ap fè nan direksyon peyi Dayiti. Frè sa a kreye anpil polemik nan mitan sitwayen ayisyen òdinè yo ak nan klas politik ayisyen an. Senatè ak Depite yo reklame yon pwojè-lwa pou legalize pwojè prezidan an pou evite, yon pa, lajan an fè chimen kwochi e, yon lòt pa, lejislatè yo deklare “depi Leta deside pran taks sou kontribyab”, sa nesesite yon lwa. Sou sijè sa a, konseye Damian Merloo reponn: ". " Senatè ak Depite yo reklame yon pwojè-lwa pou legalize pwogram prezidan an. Premyèman, pou evite lajan an fè chimen kwochi e, dezyèmman, pou konnen kijan lajan an ap depanse. Lejislatè yo di “depi Leta deside pran lajan nan men kontribyab”, sa nesesite yon lwa. Misye Merlo souliyen se timoun ayisyen yo k ap benefisye pwogram sa a. Kesyon an kounye a se Konseye Damian Merlo reponn: “” Kesyon Palman an ak koze taks la, vinn lage n direkteman nan kriz ki mete dozado Chanm depite a, Sena a ak ekzekitif la apre arestasyon (epi liberasyon) depite Arnel Bélizaire wikenn pase a. Devlopman sa a rive apre yon altèkasyon ki te genyen kèk jou anvan ant Prezidan Michel Martelly ak depite Bélizaire. Apre ensidan (e apre prezidan Martelly te deklare genyen palmantè ki ann afè ak lajistis nan chanm depite a) komisè gouvènman a.i, Felix Leger, te voye manda arestasyon dèyè depite Bélizaire ki benefisye iminite antanke palmantè. Sa ki vle, selon lejislatè ak òm de dwa yo, arestasyon li a ilegal. Mezi sa a pwovoke anpil pawòl-anpil nan 2 chanm Asanble Nasyonal la ki reklame demisyon 3 manm gouvènman premye Minis Garry Conille ap dirije a; pami-yo, minis enteryè a, Thierry Mayard Paul; Sekretè Deta afè etranjè a, Michel Brunache ak minis jistis la, Josué Pierre-Louis. Depite yo menase pou yo revoke minis sa yo, lè 49 èm lejislati a relouvri nan mwa janvye a, si yo pa demisyonnen. Lidè politik ak manm Sosyete Sivil la kondane arestasyon depite a e yo egzòte pouvwa egzekitif la prezante Chanm Depite a ekskiz pou kriz la pa vinn pi grav e, konsa, evite yon kriz gouvènmantal Ayiti pa bezwen nan moman nou ye la a. Mesye Merlo di: "." Damian Merlo, Gwo konseye Prezidan Michel Martelly, vizibleman pridan, k ap evite fè plis kòmantè sou kriz la. Li di: ." Deklarasyon konseye prezidan Martelly a, Damian Merlo, Jacques Jean-Baptiste te rekòlte madi premye novanm nan, nan stidyo Lavwadlamerik, Washington, DC